पाएं अपने शहर की ताज़ा ख़बरें और फ्री ई-पेपरडाउनलोड करें
राणापुर। राणापुर की शासकीय माध्यमिक शाला के प्रधानाध्यापक कैलाश जाजू (५६) की अज्ञात आरोपियों ने नृशंस हत्या कर दी। उनका शव रविवार को छापरी-भूतबयड़ा-टिकड़ी गांव की सीमा पर पड़ा मिला। श्री जाजू का सिर बुरी तरह पत्थरों से कुचला हुआ था।
हत्या के कारणों का अब तक पता नहीं चला है। पुलिस के अनुसार श्री जाजू शनिवार रात करीब 8 बजे घर से गणेश मंदिर जाने का कहकर निकले थे। देर रात तक घर नहीं पहुंचे तो परिवार वालों ने परिचितों के साथ तलाश शुरू की। रातभर चली खोजबीन में कुछ पता नहीं चला। रविवार सुबह नौ बजे ग्राम छापरी-भूतबयड़ा-टिकड़ी गांव की सीमा पर उनकी लाश मिली।
पास ही श्री जाजू की स्कूटी (एमपी-४५, एमसी-२९३८) पड़ी थी। प्रधानाध्यापक की हत्या की सूचना मिलने पर एसडीओपी रचना भदौरिया, झाबुआ कोतवाली टीआई राजेशसिंह बघेल, राणापुर थाने के एएसआई एसके पाठक मौके पर पहुंचे और तफ्तीश की।
जांच कर रहे हैं
॥मामले की जांच की जा रही है। हत्या में किसी करीबी या जान-पहचान वाले का हाथ हो सकता है। हर पहलू पर हमारी नजर है। जल्द ही आरोपी गिरफ्त में होगा।
रचना भदौरिया, एसडीओपी, झाबुआ
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn